கேள்வி: மலேசிய வெள்ளம் 2021–2022 - பொது என்பது என்ன?
பதில்: ''நூற்றாண்டில் ஒரு முறை'' ஏற்படும் பேரழிவாக மலேசிய அரசாங்கம் அறிவிக்கப்பட்ட இந்த வெள்ளம், மலேசிய வெள்ளம் 2014–2015 பிறகு மலேசிய நாட்டில் ஏற்பட்ட மிக மோசமான வெள்ளமாகும். இந்த வெள்ளம் வரலாற்று ரீதியாக 1971 கோலாலம்பூர் வெள்ளம் ஒப்பிடப்பட்டுள்ளது. 1996-ஆம் ஆண்டு 238 பேரைக் கொன்று 102 பேரைக் காணாமல் செய்த வெப்பமண்டல கிரெக் புயலுக்குப் ''(:en:Tropical Depression Greg (1996))'' பிறகு, இதுவே மலேசியாவைத் தாக்கிய மிக மோசமான வெப்பமண்டல சூறாவளி பேரழிவாகும். சிலாங்கூர் மற்றும் பகாங் மாநிலங்களில், குறிப்பாக உலு லங்காட் மாவட்டம் மற்றும் சா ஆலாம் நகரில் பரவலான சேதங்கள் பதிவாகின. வெள்ளம் தொடர்பாக தாமதமான நடடிக்கைகள்; மற்றும் பேரழிவை அலட்சியப் படுத்தியதற்கான விமர்சனங்களை மலேசிய அரசாங்கம் எதிர்நோக்கியது. அறிவியலாளர்கள், காலநிலை ஆர்வலர்கள் மற்றும் ஊடகங்கள் இந்தப் பேரழிவை காலநிலை மாற்றத்தால் ஏற்பட்ட விளைவுகளுடன் தொடர்புபடுத்தி உள்ளனர்.
கேள்வி: மலேசிய வெள்ளம் 2021–2022 - பின்விளைவுகள் குறித்து விரிவாக சொல்லுங்கள்.
பதில்: நாடு தழுவிய நிலையில் ஏற்பட்ட வெள்ளப் பெருக்கினால் பாதிக்கப்பட்ட மலேசிய மாநிலங்களில் பெரும்பாலான தரைவழி போக்குவரத்துகள் பாதிக்கப்பட்டன. 29W என்ற வெப்பமண்டல காற்றழுத்த தாழ்வு மண்டலம் மத்திய மலேசியாவைக் கடந்ததால் நீண்ட கால நீடித்த மழை பெய்ததே இந்தப் பெருவெள்ளத்திற்கு மூலகாரணம் ஆகும். மலேசியாவின் எட்டு மாநிலங்களைச் சேர்ந்த 71,000 பேர் பேரிடர் மேலாண்மை தற்காலிகமாக தங்க வைக்கப்பட்டனர். &nbsp;கோலாலம்பூர்-கிள்ளான் நெடுஞ்சாலை, &nbsp;கிள்ளான் பள்ளத்தாக்கு புதிய விரைவுச்சாலை (NKVE) மற்றும் &nbsp;கோலாலம்பூர்–காராக் விரைவுச்சாலை சில பகுதிகள் நிலச்சரிவு; மற்றும் வெள்ளப் பெருக்கினால் பெரிதும் பாதிக்கப்பட்டன. இதனால் அவை முற்றிலும் கடந்து செல்ல முடியாததாக வழித்தடங்களாக மாறின. கோலாலம்பூர்–காராக் விரைவுச்சாலையில், 450 வாகன ஓட்டிகள் இரண்டு நாட்கள் சிக்கித் தவித்து, பின்னர் மீட்கப்பட்டனர். கிள்ளான் பள்ளத்தாக்கு புதிய விரைவுச்சாலையில் இருந்து 226 பேர் மீட்கப்பட்டனர். சிறிய வெள்ளப் பெருக்கை எதிர்கொண்ட &nbsp;கெமுனிங்-சா ஆலாம் விரைவுச்சாலை (LKSA) இரண்டு நாட்களுக்கு மூடப்பட்டது. மலேசிய பேரிடர் மேலாண்மை நிறுவனம் ''(:en:National Disaster Management Agency)'' (NDCC), வெள்ளம் தொடர்பான சூழ்நிலைகளினால் 224 சாலைகள் (126 மாநிலச் சாலைகள்; 98 கூட்டரசு சாலைகள்) பாதிக்கப்பட்டதாக மதிப்பிட்டுள்ளது.
கேள்வி: மலேசிய வெள்ளம் 2021–2022 - செரி மூடா வெள்ளம் பற்றி நீங்கள் என்ன அறிந்துள்ளீர்கள்?
பதில்: File:Section 24, Shah Alam Floodings.jpg 2021 திசம்பர் 16-ஆம் தேதி தாமான் செரி மூடா நகரம் ஒரு பெரிய வெள்ளத்தினால் பாதிக்கப்பட்டது. அந்த வெள்ளத்தில் 14 பேர் உயிரிழந்தனர். செரி மூடா நகரம் முழுவதுமாக வெள்ளத்தில் மூழ்கி பேரழிவைச் சந்தித்தது. செரி மூடாவில் வெள்ள நீரை வெளியேற்றும் செயல்முறையை விரைவுபடுத்த 16 இறைவை இயந்திரங்கள் பயன்படுத்தப்பட்டன. வெள்ளம் காரணமாக ஆயிரக்கணக்கான மக்கள் பேரிடர் மேலாண்மை தற்காலிகமாக தங்க வைக்கப்பட்டனர். அத்துடன் வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன. 2021 திசம்பர் 20-ஆம் தேதி, வெள்ளத்தில் மூழ்கிய கடைகள் மற்றும் பல்பொருள் அங்காடிகள் பலவற்றில் கொள்ளைச் சம்பவங்கள் நடந்தன. சா ஆலாம் காவல் துறைத் தலைவரின் உதவி ஆணையர் பகாருதீன் மாட் தாயிப் அந்தச் செய்திகளை உறுதிப்படுத்தினார். ஒரு கொள்ளை நிகழ்ச்சியின் போது 31 கொள்ளையர்கள் கைது செய்யப்பட்டனர். 2021 திசம்பர் 23-ஆம் தேதி, கொள்ளை நிகழ்ச்சிகளைத் தடுக்க எட்டு காவல்துறைக் குழுக்கள் அந்தப் பகுதியில் நிறுத்தப்பட்டன. கொள்ளையில் னாதிக்கப்பட்ட கடைகளில் செரி மூடா மைடின் பேரங்காடியும் ''(:en:Mydin)'' ஒன்றாகும். அந்தப் பேரங்காடியின் நிர்வாக இயக்குனர் அமீர் அலி மைடின், "விரக்தி மற்றும் பசியால்" தம்முடைய பேரங்காடியைச் சூறையாடியவர்களை மன்னிப்பதாக ஓர் அறிக்கை வெளியிட்டார்.